Poésies de Marie de France (Roquefort)/Fable LXXXVIII
# Poésies de Marie de France (Roquefort)/Fable LXXXVIII

### FABLE LXXXVIII.

Doi Leus fors d’un bos s’encuntrèrent, Là s’arresturent si pallèrent, Que nus Huns nès osoit atendre,

Jà ne volsissent-ils rien prendre. Ce dit li uns, kar essaions A bien faire se nus poons, Par coi nus éussions hennur, Car cascuns a de nus paur. Li autres dit : or oï mervelles Qant tu tel cuse me cunselles ;10 Di dunc ù nus purions aler, Gel’ te sai bien, fait-cil, mustrer. Vez-là ces chans ù la gent soient Qui ces jarbes cueillent è loient, Alumes-i ; si lur aiduns E les garbes ensanle metuns. Bien avez dit, cil li respunt ; Deci au cans venuz en sunt. Le blé cuillirent è purtèrent, Mais li Vileins les escrièrent.20 Li uns des Leus a haut pallé Sun cumpaignun a apellé ; Vez, fait-il, cum il nus escrient, Mal nus vuelent, è pis nus dient.

Nustre bienfaiz ne valt noient Plus qe li max vers ceste gent.

Hastiument al bos r’aluns Si feruns si cum nus suluns. Iluec woèrent è prumistrent Jamais ne ferunt bien ce distrent.30

Ce veit-hum suvent dou Félun Ki a mult petit d’aquoisun ; Laisse le bien que il cunmence Se il ne veit en sa présence Le loier qu’il en velt avoir, A mal aturne sun espoir.

* ↑ La Fontaine, liv. X, fab. vi. Le Loup et les Bergers. Idem, liv. XII, fab. ix. Le Loup et le Renard. Cette fable est sans doute imitée de Pilpay, voyez la fable lxxiii : Dou Lox qui jura par serment ; elle a quelque rapport avec le fabliau de La Confession du Renard, manuscrit n° 7318, dont le Grand d’Aussy a donné la traduction, Fabliaux in-8ᵒ, tom. Iᵉʳ, p. 383. Voyez pour cette fable, le même ouvrage, tom. IV, p. 207.
* ↑ Atendre, voir, rencontrer ; ce verbe signifioit aussi attendre, écouter. Dans la Champagne, entre Nogent-sur-Seine et Troyes, on se sert communément du verbe écouter, dans la signification d’attendre. Traversant le pont de Nogent, j’y rencontrai le receveur des droits réunis, qui étoit seul ; lui ayant demandé ce qu’il faisoit ; il me répondit : J’écoute M. un tel qui doit me conduire à Villenoxe où nous avons affaire.
* ↑ Tout le monde a peur de nous.
* ↑ Vois ces champs où les moissonneurs coupent le bled.
* ↑ Crièrent après eux.
* ↑ Nous avons coutume.
* ↑ La récompense, le salaire qu’il en veut avoir.
* ↑ Nus hum ne les osast atendre Car il se sevent bien défendre.
* ↑ Et que nus n’ait de nus poor.
* ↑ Il s’en turnent et si s’enfuient Jamais ne feront bien ce dient.
* ↑ Délaisse çou ke il cumenche.
